laion/Wikipedia-Exotic huggingface dataset:
אנסינו

אנסינו (באנגלית: Encino) היא שכונה באזור עמק סן פרננדו בלוס אנג'לס, קליפורניה. בשנת 1769 פנתה משלחת פורטולה הספרדית, בה היו האירופאים הראשונים שחקרו אזורים פנימיים בקליפורניה, צפונה דרך מעבר ספולבדה אל עמק סן פרננדו ב-5 באוגוסט. המשלחת שהתה שני לילות בכפר ילידים ליד מה שהוא כיום הפארק ההיסטורי של מדינת לוס אנסינוס (אנ'). חואן קרספי (אנ'), מיסיונר פרנציסקני שהצטרף למשלחת, כינה את העמק "El Valle de Santa Catalina de Bolonia de Los Encinos" ("העמק של קת'רין הקדושה מבולוניה של אלוני הולם"). אותו השם הארוך קוצר ושונה לבסוף לאנסינו בלבד. החווה של הולם אוקס (אנ') הוקמה בשנת 1845 כאשר חלקה גדולה של אדמות מיסיון סן פרננדו (אנ') לשעבר, הוענקה לשלושה אינדיאנים על ידי המושל פיו פיקו (אנ'). מרכז רפואי, אנסינו ברווזים באגם, אנסינו כביש, אנסינו Juan Crespí, Robert Weldon Brower, Herbert Eugene Bolton, Fray Juan Crespi, missionary explorer on the Pacific coast, 1769-1774, Berkeley, Calif.: University of California press, 1927 Encino, California | The Tony Hillerman Portal, ehillerman.unm.edu Wayback Machine, web.archive.org, ‏2013-05-14
נלי הופר

נלי הופר (באנגלית: Nellee Hooper; נולד בשם פול אנדרו הופר (אנ'), ב-15 במרץ 1963) הוא מפיק מוזיקלי, רמיקסר ופזמונאי בריטי, הידוע בעבודתו עם אמנים ומוזיקאים מצליחים ופופולריים רבים, החל מסוף שנות ה-80 של המאה ה-20. הוא ניסה כוחו כמלחין מוזיקת סרטי קולנוע בשיתוף עם המלחין הסקוטי קרייג ארמסטרונג (אנ') והמפיק המוזיקלי האנגלי מריוס דה פריס, עבור הפסקול של "רומיאו וג'ולייט" של באז לורמן ב-1996. בין היתר, עבד עם טינה טרנר, גוון סטפאני, נו דאוט ואנדראה קור. הופר הפיק שבעה שירים שזכו בפרסי גראמי עבור אמנים ומוזיקאים שונים, ביניהם: הסמאשינג פאמפקינס,‏ U2 ושינייד או'קונור. הוא זכה בפרס "המפיק הטוב ביות"ר של Q ופעמיים היה "מפיק השנה של שבוע המוזיקה". במהלך הקריירה שלו, עבד עם הזמרת-יוצרת האמריקאית מדונה על הלהיט "Bedtime Story" הלקוח מ-Bedtime Stories. כמו כן, עבד איתה על שירים נוספים כדוגמת "I Want You" (ביחד עם מאסיב אטאק),‏ "Sanctuary",‏ "Inside of Me",‏ "Survival" ו-"Forbidden Love". נלי הופר, במסד הנתונים הקולנועיים IMDb (באנגלית) נלי הופר, באתר אפל מיוזיק (באנגלית) נלי הופר, באתר ספוטיפיי נלי הופר, באתר AllMusic (באנגלית) נלי הופר, באתר MusicBrainz (באנגלית) נלי הופר, באתר דיזר נלי הופר, באתר Discogs (באנגלית) נלי הופר, באתר SecondHandSongs Romeo + Juliet, 1996-11-01, נבדק ב-2023-01-22 Nellee Hooper Songs, Albums, Reviews, Bio & More, AllMusic (באנגלית) Bedtime Stories, 1994-10-25, נבדק ב-2023-01-22
אפושטג

אפושטג (בהונגרית: Apostag) הוא כפר בנפת קונסנטמיקלוש שבמחוז באץ'-קישקון בדרום־מזרח הונגריה. עד לשואה הייתה בו קהילה יהודית. כמו יישובים רבים באירופה, גם באפושטג אוכלוסיית היישוב נמצאת בירידה. כך, בשנת 1990 חיו בכפר 2,149 תושבים ובשנת 2022 חיו בו רק 2,066 תושבים. שמה של הכפר אפושטג הוזכר במסמכים לראשונה בשנת 1217. יהודים החלו להתגורר באפושטג במחצית הראשונה של המאה ה-17 ורובם עזבו עם נסיגת הצבא הטורקי מהאזור. היישוב היהודי חודש באמצע המאה ה-18 בחסות בעלי אחוזה מקומיים. רוב היהודים עסקו בחקלאות, במסחר ובמלאכה. בשנת 1768 נבנה בכפר בית כנסת, ובשנת 1772 נוסדה חברה קדישא. בית ספר יהודי פעל במקום בין השנים 1823 ל-1905. בתחילת המאה ה-19 עד סוף מלחמת העולם הראשונה הייתה בכפר גם ישיבה, והקהילה בכפר שימשה כקהילת אם לכמה יישובים בסביבה. בשנת 1840 בוטלו הגבלות ההתיישבות על יהודי הונגריה ורבים מיהודי הכפר עברו ליישובים הגדולים והקהילה קטנה. בשנת 1869 הצטרפה הקהילה לזרם הנאולוגי במלחמת העולם הראשונה התגייסו 26 מיהודי אפושטג לצבא הקיסר ושבעה מהם נפלו בקרב. בשנת 1944 נרצחו יהודים רבים מהכפר במהלך שואת יהודי הונגריה. מדיה וקבצים בנושא אפושטג בוויקישיתוף אתר האינטרנט הרשמי של אפושטג (בהונגרית) קהילת אפושטג, באתר "אנו – מוזיאון העם היהודי" אפשוטג בפנקס הקהילות הונגריה נתוני הכפר באתר הלמ"ס ההונגרי דף הקהילה במפקד הקהילות היהודיות בהונגריה תיעוד יהודי אפושטג שנרצחו בשואה מפקדי האוכלוסין של יהודי הונגריה, 1993
Q (כתב עת)

Q היה כתב עת שעסק במוזיקה פופולרית שהתפרסם מדי חודש בממלכה המאוחדת. הוא נוסד ב-1986 על ידי העיתונאים והשדרנים מארק אלן (אנ') ודייוויד הפוורת' (אנ'), שהיו מגישים של סדרת הטלוויזיה The Old Grey Whistle Test אשר שודרה ב-BBC. הגיליון האחרון של Q פורסם ביולי 2020. Q פורסם במקור על ידי קבוצת המדיה EMAP (אנ') והבדיל את עצמו מחלק גדול מהעיתונות המוזיקלית האחרת עם הפצה חודשית וסטנדרטים גבוהים יותר של צילום ודפוס. בשנים הראשונות לתפוצתו, כונה המגזין בשם "המדריך המודרני למוזיקה ועוד". במקור, הוא היה אמור להיקרא Cue, אך השם שונה שמא לא ייווצר בלבול בינו לבין מגזין סנוקר. סיבה נוספת, שצוינה במהדורה ה-200 של Q, היא ששם באורך אות אחת בלבד, יהיה בולט יותר בדוכני העיתונים. מדיה וקבצים בנושא Q בוויקישיתוף אתר האינטרנט הרשמי של Q (באנגלית) Q, ברשת החברתית אקס (טוויטר) Colin Larkin, ed. (1997). The Virgin Encyclopedia of Popular Music (Concise ed.). Virgin Books. p. 985. ISBN 1-85227-745-9.
הבחירות הפדרליות באוסטרליה 2019

הבחירות הפדרליות באוסטרליה נערכו ביום שבת 18 במאי 2019 לבחירת חברי הפרלמנט ה-46 של אוסטרליה. הבחירות התקיימו בעקבות פירוק הפרלמנט ה-45 שנבחר בבחירות הפדרליות הקודמות ב-2016. כל 151 המושבים שבבית הנבחרים (הבית התחתון) ו-40 מתוך 76 המושבים בסנאט (הבית העליון) עמדו לבחירה. ממשלת המיעוט הליברלית-לאומית המכהנת בכהונתה השנייה, בראשות ראש הממשלה סקוט מוריסון, זכתה בכהונה שלישית של כשלוש שנים. זאת לאחר שהביסה את מפלגת הלייבור האוסטרלית מהאופוזיציה, בראשות מנהיג האופוזיציה ביל שורטן. הקואליציה זכתה לרוב של שלושה מושבים עם 77 מושבים לעומת 68 של הלייבור סיימה עם 68. ששת המושבים הנותרים אוישו על ידי הירוקים האוסטרליים, ברית המרכז, המפלגה האוסטרלית ושלושה עצמאיים. לפי שיטת הבחירות של אוסטרליה ההצבעה היא חובה. זו הייתה הפעם הראשונה מאז 2001 שממשלה פדרלית באוסטרליה זכתה בכהונה שלישית ברציפות בתפקיד. הממשלה קיבלה קולות רבים מהצפוי בקווינסלנד ובטסמניה. המפלגה הלאומית הליברלית של קווינסלנד זכתה ב-23 מתוך 30 המושבים במדינה. בחירות לבית הנבחרים יכולות להיקבע בכל עת במהלך כהונת הפרלמנט בת שלוש השנים. כהונתו של בית הנבחרים החלה ב-30 באוגוסט 2016 - כך שהייתה אמורה להסתיים ב-29 באוגוסט 2019. בפועל, בית הנבחרים פוזר ב-11 באפריל והבחירות הוקדמו ל-18 במאי 2019. הפיזור התרחש לאחר שראש הממשלה סקוט מוריסון המליץ על כך למושל הכללי. חוקת אוסטרליה אינה מחייבת בחירות בו-זמנית לסנאט ולבית הנבחרים, אך זהו המנהג בפועל מאז תחילת שנות ה-70 של המאה ה-20. ב-11 באפריל 2019, משרד המושל הכללי פרסם מסמכים הנוגעים לקיום הבחירות. במסמכים נקבע לוח זמנים של תאריכי המפתח בבחירות: 11 באפריל – 8:29 בבוקר: אישור הפרלמנט ה-45 11 באפריל – 8:30 בבוקר: פירוק בית הנבחרים 18 באפריל – סגירת רשימות המצביעים. בסופו של דבר, התמודדו בבחירות כ-1,514 מועמדים (1,056 לבית הנבחרים ו-458 לסנאט). 23 באפריל – סגירת המועמדויות 29 באפריל – תחילת ההצבעה המוקדמת 18 במאי – יום הבחירות 1 ביולי – תחילת כהונתם של הסנאטורים תקופת הבחירות כללה שלושה חגים לאומיים: יום שישי הטוב (19 באפריל), יום שני של חג הפסחא (22 באפריל) ויום אנזא"ק (25 באפריל). בנוסף על כך, גם האחד במאי חל במערכת הבחירות. ב-31 באוגוסט 2017, ועדת הבחירות האוסטרלית הודיעה על חלוקה מחודשת של המושבים בבית הנבחרים אשר גדל מ-150 מושבים ל-151. מדיה וקבצים בנושא הבחירות הפדרליות באוסטרליה 2019 בוויקישיתוף "Federal election 2019: Prime Minister Scott Morrison sets May 18 election date". ABC News. 11 באפריל 2019. ארכיון מ-11 באפריל 2019. נבדק ב-11 באפריל 2019. {{cite web}}: (עזרה) "Documents relating to the calling of the election for 18 May 2019" (PDF). Governor-General of Australia. 11 באפריל 2019. אורכב מ-המקור (PDF) ב-11 באפריל 2019. {{cite web}}: (עזרה) "Proclamation - Prorogue the Parliament and dissolve the House of Reps". Federal Register of Legislation. Australian Government. 11 באפריל 2019. ארכיון מ-11 באפריל 2019. נבדק ב-11 באפריל 2019. {{cite web}}: (עזרה) "Voting options". Australian Electoral Commission. ארכיון מ-8 באפריל 2019. נבדק ב-14 באפריל 2019. {{cite web}}: (עזרה)
מריוס דה פריס

מריוס דה פריס (באנגלית: Marius de Vries; נולד ב-1961) הוא מפיק מוזיקלי ומלחין אנגלי. הוא זכה בפרס גראמי מתוך ארבע מועמדויו, שני פרסי באפט"א ופרס אייבור נובלו. מריוס דה פריס למד בבית ספר קתדרלת סנט פול בלונדון ובבית ספר בדפורד (בין השנים 1975–1980) ולאחר מכן בפטרהאוס, קיימברידג'. להלן לקט שירים שהפיק או כתב מריוס דה פריס במהלך הקריירה שלו: "A Piece of What You Need" (טדי תומפסון) "11:11" (טדי תומפסון) "In My Arms" (טדי תומפסון) "Oh What a World" (רופוס ויינרייט) "The One You Love" (רופוס ויינרייט) "Bedtime Story" (מדונה) מריוס דה פריס, ברשת החברתית פייסבוק מריוס דה פריס, ברשת החברתית אקס (טוויטר) מריוס דה פריס, ברשת החברתית אינסטגרם מריוס דה פריס, במסד הנתונים הקולנועיים IMDb (באנגלית) מריוס דה פריס, באתר AllMusic (באנגלית) מריוס דה פריס, באתר MusicBrainz (באנגלית) מריוס דה פריס, באתר Discogs (באנגלית) מריוס דה פריס, באתר SecondHandSongs Photo: Marius de Vries at 60th Annual Grammy Awards in New York - NYP20180128815, UPI (באנגלית) Bedford School, Bedford School, Bedford School (באנגלית בריטית)
Shift K3Y

לואיס שי ינקל (Lewis Shay Jankel; נולד ב-27 במאי 1993), הידוע בשם הבמה Shift K3Y (מבוטא "שיפט קי") הוא תקליטן, רמיקסר, מפיק מוזיקלי וזמר-יוצר בריטי. ב-13 באפריל 2014, הוא הוציא את הסינגל "Touch". השיר הגיע, בשיאו, למקום ה-51 בפלנדריה, למקום השישי בסקוטלנד, למקום השלישי במצעד הסינגלים הבריטי ולמקום השלישי במצעד הדאנס הבריטי. כמו כן, השיר זכה בתואר כסף מ-BPI. ב-22 בספטמבר 2014, הוא הוציא את הסינגל "I Know". השיר הגיע, בשיאו, למקום ה-23 בסקוטלנד, למקום ה-25 במצעד הסינגלים הבריטי ולמקום השישי במצעד הדאנס הבריטי. ב-2015, הוא היה אחד מהכותבים של הסינגל "Not Letting Go" של טייני טמפה בהשתתפות ג'ס גלין. ב-2016, הוא היה אחד מהכותבים של הסינגל "Girls Like" של טייני טמפה בהשתתפות זארה לארסון. ב-10 בינואר 2020, הוציא, בשיתוף פעולה עם בקי היל, את הסינגל "Better Off Without You". השיר הגיע, בשיאו, למקום ה-34 בצ'כיה, למקום ה-15 באירלנד, למקום השישי בסקוטלנד, למקום ה-14 במצעד הסינגלים הבריטי ולמקום ה-46 במצעד שירי הדאנס/אלקטרוני. כמו כן, השיר זכה בתואר פלטינה מ-BPI. 2017: Nit3 Tales 2011: Step in the City 2012: Left and Right 2012: The Musicool ‏(בשיתוף פעולה עם מרקוס קלארק) 2012: Let You Down 2013: Frozen 2015: Off the Record אתר האינטרנט הרשמי של Shift K3Y Shift K3Y, ברשת החברתית פייסבוק Shift K3Y, ברשת החברתית אקס (טוויטר) Shift K3Y, ברשת החברתית אינסטגרם Shift K3Y, סרטונים בערוץ היוטיוב Shift K3Y, במסד הנתונים הקולנועיים IMDb (באנגלית) Shift K3Y, באתר אפל מיוזיק (באנגלית) Shift K3Y, באתר ספוטיפיי Shift K3Y, באתר סאונדקלאוד (באנגלית) Shift K3Y, באתר Last.fm (באנגלית) Shift K3Y, באתר AllMusic (באנגלית) Shift K3Y, באתר MusicBrainz (באנגלית) Shift K3Y, באתר דיזר Shift K3Y, באתר Discogs (באנגלית) Shift K3Y, באתר Songkick (באנגלית) Shift K3Y, באתר בילבורד (באנגלית) Shift K3Y, באתר טיידל (באנגלית) K3Y, Shift (26 במאי 2015). "Its my birthday in ten minutes". ארכיון מ-2016-03-05. נבדק ב-4 בינואר 2019. {{cite web}}: (עזרה) K3Y, Shift (26 במאי 2015). "22 is the best double number age by far tho". ארכיון מ-2016-03-05. נבדק ב-4 בינואר 2019. {{cite web}}: (עזרה)
נעליים גבוהות

נעליים גבוהות (באנגלית: high shoes; מכונים גם כנעלי כדורסל) הן נעליים אשר גבוהות מגובה הקרסול כגון נעלי אולסטאר, אייר ג'ורדן, Air Force (אנ'), ואנס, Reebok Freestyle (אנ') ו-Nike Air Yeezy (אנ') ומשמשות כנעלי סניקרס או נעלי ספורט. הנעליים הגבוהות החלו להיות בשימוש נפוץ לראשונה בשנות ה-80, אז שימשו בעיקר כנעלי כדורסל אשר היו מגנים על הכדורסלנים מפני פגיעה בקרסוליים. סוגים שונים של נעלי כדורסל מתאפיינים בכריות אוויר לצמצום פגיעות, קפיצים וסוליה אחידה על כל הנעל. הנעליים החלו לצבור פופולריות החל משנות העשרים של המאה העשרים ואחת בעיקר בקרב בני נוער. קבוצות מעריצי איידול רבות כגון Shinee ו-Kara (אנ'), נוהגות להתאפיין בנעלים גבוהות גם הן. ערך מורחב – נעלי צבא נעלי צבא הן נעליים המשמשות את החיילים ומהוות חלק בלתי נפרד מהתלבושת הצבאית התקנית והמלאה. נעלי הצבא המשמשות בפעילות מבצעית נועדה לאפשר ללוחמים הגנה על רגליהם ועל קרסוליהם, ולאפשר יציבות במהלך הפעילות בתנאי שטח שונים. לצורך כך מקובלות כיום, במרבית צבאות העולם, נעלי עור גבוהות. נעלי צבא גבוהות הפכו גם למוצר אופנה בתרבות הגותיקה והפאנק. כמו כן, בשל נוחותן בתנאי שטח נוהגים גם אנשים שאינם אנשי צבא לנעול נעליים אלה, ואלה נמכרות גם בחנויות מטיילים. אלכס ויליאמס, הניו יורק טיימס, כך טיפסו נעלי הספורט לצמרת האופנה, באתר הארץ, 17 באוגוסט 2014 서울신문, 아이돌 필수품 ‘하이탑 운동화’, 서울신문, ‏5 בספטמבר 2010 7 classic high-top sneakers for men to splurge on right away, Lifestyle Asia Hong Kong, ‏2023 שושנה חן, מדריך: איך לבחור נעל ספורט וכמה הן עולות, באתר ynet, 14 ביוני 2007
Smeg (מכשירי חשמל)

סמג היא יצרנית מכשירי חשמל ביתיים איטלקית. חברת סמג, נוסדה בשנת 1948 על ידי ויטוריו ברטזוני כחברת אמייל ועיבוד מתכת. החברה משמרת את זיכרון הפעילות שבוצעה במקור בראשי התיבות Smalterie Metallurgiche Emiliane Guastalla. במהלך שנות ה-50, רקע עיבוד המתכת של החברה לווה בייצור מכשירי הבישול הראשונים שלה. בשנת 1956 הציגה החברה את "אליזבת", מראשוני תנורי הגז המצוידים בהצתה אוטומטית, שסתום בטיחות בתנור ובעל תוכניות שונות. בשנות ה-60 החלק שיווק מכונת הכביסה הראשונה של סמג, ה"לאדה", ולאחר מכן החל שיווק מדיח הכלים "ניאגרה" בקוטר 60 ס"מ בעל יכולת העמסה של 14 מקומות לכלים. בשנת 1971 החלה החברה בייצור כיריים ותנורים מובנים. לאחר שהחלה בתחום עיצוב הבית, נכנסה סמג מאוחר יותר לשוק המסחרי. Smeg Food Service מייצרת מכשירי חשמל לשוק המלונאות, המסעדות והקייטרינג, וסמג מכשירים מספקת ציוד חיטוי לבתי חולים ולרופאי שיניים. התכנון והייצור של מכשירי סמג מרוכזים בארבעה מפעלים שבסיסם בצפון איטליה, כל אחד מתמחה בסוג מסוים של מכשיר. לסמג חברות בת ברחבי העולם, משרדים בחו"ל ורשת מכירות נרחבת. סמג פיתחה קולקציית מוצרים בשיתוף אדריכלים ומעצבים, כולל גידו קנאלי (שגם עיצב את מטה החברה בגוסטלה), מריו בליני, רנצו פיאנו, פילפלד, דולצ'ה וגבאנה, פאול קלה, מיקי מאוס (דיסני), סנופי, פיאט, קוקה-קולה מארק ניוסון ועוד. בשנת 1997, סמג הוציאה את המקררים שלהם בסגנון רטרו. המקרר המיוצר במספר צבעים, דגם ה-FAB28 נושא את כיתוב ה-SMEG הייחודי, דלתות מעוקלות עמוקות וידית שמנמנה שמזכירה את שנות ה-50. גרסאות מקרר-מקפיא באו בעקבותיו ואפשרויות הצבע הורחבו לורוד, צהוב, כתום וליים בתוספת מהדורות מיוחדות, כולל דלת בעיצוב של של יוניון ג'ק. בשנת 2014, סמג הרחיבה עוד יותר את מגוון סגנונות FAB שנות ה-50, עם אוסף של מכשירי חשמל ביתיים קטנים כגון טוסטרים וקומקומים. 2010: פרס עיצוב טוב מוענק על ידי Chicago Athenaeum, מוזיאון לארכיטקטורה ועיצוב והמרכז האירופי לאדריכלות, אמנות, עיצוב ולימודים עירוניים, עבור תנור FP610SG שלהם וכיריים P755SBL מקו המוצרים החדשניים של ניוסון. מדיה וקבצים בנושא Smeg בוויקישיתוף אתר האינטרנט הרשמי של Smeg Smeg, ברשת החברתית פייסבוק Smeg, ברשת החברתית אינסטגרם Sassall, Yeong (6 אוק' 2022). "How Smeg is passing the baton of excellence to another generation". Vogue.com. {{cite news}}: (עזרה) "Good Design Awards". Chi-athenaeum.org. אורכב מ-המקור ב-2002-08-11. נבדק ב-2014-02-15.
Terms of Service; Didn't Read

Terms of Service; Didn't Read (בראשי תיבות: ToS;DR) הוא פרויקט קהילתי שמטרתו לנתח ולדרג את תנאי השימוש (TOS) ומדיניות הפרטיות (Privacy policy) של אתרי ושירותי אינטרנט מרכזיים. כל היבט של תנאי השימוש או מדיניות פרטיות מוגדר כחיובי, שלילי או נייטרלי. האתרים והשירותים מדורגים מ־A (הטוב ביותר) ל־E (הגרוע ביותר), בעזרת רשימת תבחינים מדורגים מקיפה שנבדקה על־ידי אוצרים מתנדבים. הפרויקט מציע הרחבה לדפדפן (אנ') בקוד פתוח עבור גוגל כרום, מוזילה פיירפוקס, מיקרוסופט אדג', ספארי ואופרה, המציגה את הציון ותיאור קצר של מדיניות הפרטיות לאתרי אינטרנט שנבדקו בפרויקט. הפרויקט נוסד ביוני 2012 על ידי הוגו רוי, המתכנת מיכיל דה יונג והמעצב יאן־כריסטוף בורכרדט (אנ'). הוא הובל על ידי הוגו רוי, כשהיה סטודנט למשפטים. בין מקורות ההשראה לפרויקט נמנים סיכומי תנאי השימוש באנגלית של Creative Commons ודירוג האנרגיה הגרמני למכשירים (אנ'). אתר האינטרנט הרשמי של Terms of Service; Didn't Read Finley, Klint (13 באוגוסט 2012). "Putting An End To The Biggest Lie On The Internet". TechCrunch. נבדק ב-22 בינואר 2023. {{cite web}}: (עזרה) Terms of Service; Didn't Read, ברשת החברתית אקס (טוויטר) Brown, Mark (15 באוגוסט 2012). "ToS;DR website translates terms of service agreements into English". Wired. אורכב מ-המקור ב-18 באוגוסט 2012. נבדק ב-28 במרץ 2014. {{cite journal}}: (עזרה) Blagdon, Jeff (14 באוגוסט 2012). "ToS;DR reads the terms of service so you don't have to". The Verge. נבדק ב-22 בינואר 2023. {{cite web}}: (עזרה) Klosowski, Thorin (8 באוגוסט 2012). "ToS;DR Is a One-Stop Shop for Webapp Terms of Service Ratings". Lifehacker. נבדק ב-22 בינואר 2023. {{cite web}}: (עזרה) Downloads, ToS;DR Brinkmann, Martin (2017-08-20). "Terms of Service; Didn't Read: TOS Summaries". gHacks Technology News (באנגלית). נבדק ב-2022-11-14. About Us, ToS;DR Luckerson, Victor (10 באוגוסט 2012). "Facebook, Google, Others Have Privacy Policies Explained on New Website". Time. נבדק ב-22 בינואר 2023. {{cite journal}}: (עזרה) Finley, Klint (13 באוגוסט 2012). "Putting An End To The Biggest Lie On The Internet". TechCrunch. נבדק ב-22 בינואר 2023. {{cite web}}: (עזרה) משחק מילים על הביטוי ארוך מדי; לא קראתי – אמ;לק (באנגלית: too long; didn't read – TL;DR)
Vatos Locos (ידיים באוויר)

"Vatos Locos (ידיים באוויר)" הוא שיר של צמד ההיפ הופ הישראלי סאבלימינל והצל, אשר יצא לאור ב-10 בינואר 2023 באמצעות תאקט רקורדס, כ-14 שנים לאחר פירוק הצמד ועל מנת לקדם את מופעי האיחוד שלהם בהיכל מנורה מבטחים. כמו גם, זה הסינגל הראשון של הצל מאז פרישתו מתאקט רקורדס, לאחר צאת אלבום הסולו "לא שם זין" ב-2007, על רקע הסכסוך עם סאבלימינל. בשנת 2009, לאחר שיתוף פעולה ממושך של סאבלימינל והצל כצמד ובמסגרת משפחת תאקט, הצל סיים את חוזה ההקלטות שלו בחברת משפחת תאקט, בעקבות מחלוקת בין השניים. מאז, השניים ניהלו סכסוך ממושך שכלל האשמות וגידופים משני הצדדים בכלי התקשורת. ב-15 בספטמבר 2022 פרסם הצל סרטון בעמוד האינסטגרם שלו בו הוא מבקש את התנצלותו של סאבלימינל, באומרו כי ברצונו לסיים את הסכסוך ביניהם. כשלושה ימים לאחר מכן, נפגשו השניים ואף פרסמו תמונה שלהם יחד באולפני תאקט רקורדס. ב-25 באוקטובר 2022, במהלך הופעה של סאבלימינל, הזמין את הצל לבמה והשניים הכריזו יחד על מופע משותף שעתיד להתקיים ב-21 בינואר 2023 בהיכל מנורה מבטחים. ב-17 בנובמבר, חשפו כי הם מקליטים שיר משותף לקידום המופע. זהו הסינגל הראשון שלהם כצמד מאז "In Tel Aviv" מ-2006, והשיר הראשון בכלל מאז "הציוני האחרון" ו"יוצא מפוקוס", שיצאו במסגרת האלבום "לא שם זין" של הצל ב-2008. דודי פטימר ממעריב סקר את השיר בחיוב, בטענה כי החיבור בין השניים "מרגיש טבעי כל כך כאילו לא חלפו השנים ביעף". הוא הוסיף: "הפזמון קליט ובשיק קרנבלי לטיני ומכשף, הטקסט מהודק והביצוע המחשמל של השניים משרת היטב את השיר, כמו גם קולות הליווי בהפקה מוזיקלית שמוציאה מהמכלול את המיטב". בסקירה חיובית שפורסמה ברשת 13, נאמר כי השיר "זורק אותנו 15 שנה אחורה". השיר נכנס למקום ה-13 במצעד השבועי של מדיה פורסט. בשבוע עליית מופע הצמד בהיכל מנורה מבטחים, טיפס השיר אל המקום הראשון. סאבלימינל והצל כבר לא, באתר nana10‏, 29 במרץ 2009 בן מיטלמן, ‏הצל נגד סאבלימינל בשיר חדש: "סאב דופק, בתים מפרק, משפחות מרסק", באתר ‏מאקו‏, 9 בנובמבר 2009 רן בוקר, הצל נגד סאבלימינל: "עושה יחסי ציבור על חשבון הדם שלי", באתר ynet, 22 באוגוסט 2015 הצל וסאבלימינל יתאחדו אחרי עשור של נתק? "מתנצל, אוהב אותך", באתר אייס, 16 בספטמבר 2022 ערן סויסה, הקאמבק בדרך? סאבלימינל והצל נפגשו, באתר ישראל היום, 16 בספטמבר 2022 רן בוקר, הקאמבק: אחרי שנים של נתק סאבלימינל והצל יופיעו יחד, באתר ynet, 26 באוקטובר 2022 גיל משעלי, ‏"לא יאמן": סאבלימינל והצל מנסים לטשטש את הסערה סביב מופע האיחוד, באתר ‏מאקו‏, 17 בנובמבר 2022 אחרי הסולחה ולפני המופע המשותף: סאבלימינל והצל משחחרים שיר חדש, באתר מעריב אונליין, 10 בינואר 2023 עכשיו 14 תרבות ובידור, סגירת מעגל: סאבלימינל והצל בשיר משותף ראשון לאחר 16 שנים | האזינו, באתר עכשיו 14, 10 בינואר 2023 דודי פטימר, ‏מדור "חם באוזן": הפספוס הבינלאומי של נועה קירל ודודו טסה, באתר מעריב אונליין, 13 בינואר 2023 מערכת תרבות ובידור, לראשונה מאז שהתפרקו: סאבלימינל והצל משחררים שיר משותף, באתר חדשות 13 סאבלימינל והצל במקום הראשון, ומה עם אייל גולן?, באתר "סרוגים", 22 בינואר 2023 מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית)
Live from the Inside

Live From The Inside הוא אלבום הופעה וסרט הופעה של להקת הרוק האמריקאית שיינדאון. האלבום הוקלט ב-31 בדצמבר 2004 בבית הבלוז (House of Blues(אנ')), שבמירטל ביץ', קרוליינה הדרומית, ויצא לאור ב-23 באוגוסט 2005. ההופעה שצולמה הייתה האחרונה בסיבוב הופעות שארך שנתיים וליווה את אלבום הפריצה של הלהקה, Leave a Whisper. שם האלבום הוא משחק מילים על הסינגל הראשון של הלהקה, "Fly from the Inside". Live from the Inside, במסד הנתונים הקולנועיים IMDb (באנגלית) מידע על האלבום Live from the Inside באתר MusicBrainz מידע על האלבום Live from the Inside באתר AllMusic האלבום Live from the Inside באתר Discogs Shinedown - Live from the Inside, Apple TV
טלאסקו סגוביה

טלאסקו חוסה סגוביה פרס (בספרדית: Telasco José Segovia Pérez; נולד ב-2 באפריל 2003 בברקיסימטו שבוונצואלה) הוא כדורגלן ונצואלי המשחק בעמדת הקשר בקבוצת סמפדוריה מהסרייה א' ובנבחרת ונצואלה. סגוביה גדל במחלקת הנוער של דפורטיבו לרה. הוא ערך 58 הופעות ליגה במדי הקבוצה הבוגרת של המועדון במסגרת ליגת העל הוונצואלית, בהן הבקיע ששה שערים. ב-10 באוגוסט 2022 חתם סגוביה על חוזה לארבע שנים בסמפדוריה מהסרייה א'. ב-28 בינואר 2022 ערך סגוביה את הופעת הבכורה שלו בנבחרת ונצואלה, בניצחון 1–4 על נבחרת בוליביה במסגרת מוקדמות מונדיאל 2022. נכלל בסגל נבחרת ונצואלה עד גיל 20 לטורניר אליפות אמריקה הדרומית עד גיל 20 בשנת 2023. טלאסקו סגוביה, באתר Transfermarkt טלאסקו סגוביה, באתר Soccerway טלאסקו סגוביה, באתר WorldFootball.net טלאסקו סגוביה, באתר National Football Teams טלאסקו סגוביה, באתר FootballDatabase.eu Segovia joins Samp באתר הרשמי של סמפדוריה, 10 באוגוסט 2022 (באנגלית)
בית החולים היהודי בתוניס

בית החולים היהודי בתוניס (בערבית: المستشفى الإسرائيلي بتونس) היה בית חולים תוניסאי, שנוסד למען יהודי תוניסיה על ידי רופאים יהודים מקהילת הגראנה, יוצאי ליבורנו. בית החולים נפתח בשנת 1895 בכיכר חלפאון, פרבר מצפון לרובע המדינה (אנ') של העיר תוניס. הוא שכן בארמון חזנאדר (אנ'), והוקדש ליהודים המתגוררים ברובע חארה (אנ') שברובע המדינה של תוניס. בית החולים נסגר ב-1903 והמבנה הפך לבית ספר. מדיה וקבצים בנושא בית החולים היהודי בתוניס בוויקישיתוף Amor Chadli (2011). "La médecine en Tunisie de la veille du protectorat à nos jours". La Tunisie médicale (בצרפתית). 89 (5): 411–417. ISSN 0041-4131. נבדק ב-3 בינואר 2017. {{cite journal}}: (עזרה) Monique Hayoun (ביולי 2005). "Histoire des Juifs de Tunisie du Protectorat à l'Indépendance". leborgel.com (בצרפתית). נבדק ב-5 בינואר 2017. {{cite web}}: (עזרה) Orot Yahdout Hamagreb. "Le Mémorial de la Communauté israélite portugaise de Tunis. Les Grana (1710-1944) - Itshaq Avrahami". lalettresepharade.fr (בצרפתית). נבדק ב-22 בינואר 2023. {{cite web}}: (עזרה)
אלברו רודריגס

אלברו דניאל רודריגס מוניוס (בספרדית: Álvaro Daniel Rodríguez Muñoz; נולד ב-14 ביולי 2004 בפלמוס שבספרד) הוא כדורגלן ספרדי-אורוגוואי המשחק בעמדת החלוץ בקבוצת ריאל מדריד מלה ליגה. רודריגס גדל במחלקות הנוער של גלובל פלמוס, ז'ירונס-סבט, ז'ירונה וריאל מדריד. בשנת 2021 החל לשחק בריאל מדריד קסטיליה, קבוצת המילואים של ריאל מדריד. ב-3 בינואר 2023 ערך את הופעת הבכורה שלו בקבוצה הראשונה של המועדון, כשהחליף את אדן אזאר בניצחון 0–1 על קסרניו במסגרת גביע המלך הספרדי. ב-19 בפברואר 2023, ערך את הופעת הבכורה שלו בליגה הראשונה, בניצחון 2-0 על אוססונה שבו השיג את בישול הבכורה שלו במדי הקבוצה הראשונה, ועוד בישול אשר נפסל בנבדל. ב-25 בפברואר 2023, הבקיע את שער הבכורה שלו במדי הקבוצה הראשונה בתיקו 1-1 מול אתלטיקו מדריד בליגה הספרדית. נכלל בסגל נבחרת אורוגוואי עד גיל 20 לטורניר אליפות אמריקה הדרומית עד גיל 20 בשנת 2023. אלברו רודריגס, באתר Transfermarkt אלברו רודריגס, באתר Soccerway אלברו רודריגס, באתר BDFutbol אלברו רודריגס, באתר WorldFootball.net אלברו רודריגס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלברו רודריגס".
אנדריי סנטוס

אנדריי נסימנטו דוס סנטוס (בפורטוגזית: Andrey Nascimento dos Santos; נולד ב-3 במאי 2004 בריו דה ז'ניירו שבברזיל) הוא כדורגלן ברזילאי המשחק בעמדת הקשר בקבוצת צ'לסי מהפרמייר ליג. סנטוס גדל במחלקת הנוער של ואסקו דה גאמה. הוא ערך 37 הופעות ליגה במדי הקבוצה הבוגרת של המועדון במסגרת ליגת המשנה הברזילאית, בהן הבקיע שמונה שערים. ב-6 בינואר 2023 חתם סנטוס בצ'לסי מהפרמייר ליג. ב-2 במרץ 2023 הושאל בחזרה לואשקו דה גמה עד ליוני 2023. ב-25 באוגוסט 2023 הושאל סנטוס לנוטינגהאם פורסט לעונה אחת. נכלל בסגל נבחרת ברזיל עד גיל 20 לטורניר אליפות אמריקה הדרומית עד גיל 20 בשנת 2023. נבחרת ברזיל זכתה בטורניר, וסנטוס סיים כמלך השערים של הטורניר עם ששה שערים, בצוותא עם חברו לנבחרת ויטור רוקה. אנדריי סנטוס, ברשת החברתית אקס (טוויטר) אנדריי סנטוס, ברשת החברתית אינסטגרם אנדריי סנטוס, באתר Transfermarkt אנדריי סנטוס, באתר Soccerway אנדריי סנטוס, באתר BDFutbol אנדריי סנטוס, באתר WorldFootball.net אנדריי סנטוס, באתר National Football Teams אנדריי סנטוס, באתר FootballDatabase.eu אנדריי סנטוס, באתר ESPN Boa sorte, Andrey Santos! באתר הרשמי של ואסקו דה גאמה, 6 בינואר 2023 (בפורטוגזית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדריי סנטוס".